The Day of the Jackal (film)
<s>The Day of the Jackal () je britansko-francuski triler film snimljen 1973. godine u režiji Freda Zinnemanna.</s><s>Predstavlja adaptaciju istoimenog romana Fredericka Forsytha.</s><s>Radnja počinje sa spektakuarnim, ali neuspješnim atentatom na francuskog predsjednika Charlesa De Gaullea 1962. godine, nakon čega radikalna francuska organizacija OAS odlučuje za novi pokušaj angažirati vrhunskog profesionalnog ubicu.</s><s>Protagonist (koga tumači Edward Fox) je Englez sa nadimkom Šakal koji preuzima posao i inzistira na tome da ga izvede potpuno sam, te se za njega temeljito priprema i svoj plan nastoji sprovesti u djelo iako ga cjelokupni francuski policijsko-obavještajni aparat na čelu sa komesarom Lebelom (čiji lik tumači Michel Lonsdale) pokušava zaustaviti.</s>

<s>Slično kao i književni predložak, i The Day of the Jackal je doživio neočekivani, ali izuzetan uspjeh na kino-blagajnama, ali i kod velikog dijela kritičara.</s><s>To je posebno upalo u oči zbog nedostatka najvećih i najglamuroznijih tadašnjih zvijezda među glumačkom postavom, kao i "suhog", asketskog i gotovo poludokumentarističkog stila kojim je Zinnemann paralelno pratio kako Šakal planira i priprema atentat, kao i reakcije francuskih vlasti koje se gotovo stalno nalaze korak iza njega.</s><s>Zinnemann se hvalio zbog toga što je, usprkos svega, uspio stvoriti i održati izuzetnu napetost sve do spektakularne i dramatične završnice.</s><s>Dio kritičara je, pak, uspjeh filma tumačio i time što je lik Šakala prikazan istovremeno kao prilično realistični i uvjerljivi profesionalni ubica, ali i kao svojeglavi individualac koji radi svog posla vješto razbija društvene konvencije, a sa kojim se mogla identificirati antiestablišmentski nastrojena mlađa publika.</s><s>Edwardu Foxu je uloga Šakala bila najuspješnija i najpoznatija u cijeloj karijeri.</s>

<s>Godine 1997. je u Hollywoodu snimljen remake koji je potpuno promijenio mjesto i vrijeme radnje, odnosno likove.</s><s>I Zinnemann i Forsyth su se nastojali maksimalno distancirati od tog projekta, pa mu je zbog toga ime promijenjeno u The Jackal.</s>

<s>Uloge</s>

<s>Edward Fox ...</s><s>Šakal
 Michel Lonsdale ...</s><s>Claude Lebel
 Terence Alexander ...</s><s>Lloyd
 Michel Auclair ...</s><s>Pukovnik Rolland
 Alan Badel ...</s><s>Ministar
 Tony Britton ...</s><s>Inspektor Thomas
 Denis Carey ...</s><s>Casson
 Adrien Cayla-Legrand ...</s><s>Predsjednik Charles de Gaulle
 Cyril Cusack ...</s><s>Oružar
 Maurice Denham ...</s><s>General Colbert
 Vernon Dobtcheff ...</s><s>Ispitivač
 Jacques François ...</s><s>Pascal
 Olga Georges-Picot ...</s><s>Denise
 Raymond Gérôme ...</s><s>Flavigny
 Barrie Ingham ...</s><s>St.</s><s>Clair
 Derek Jacobi ...</s><s>Caron
 Jean Martin ...</s><s>Wolenski
 Ronald Pickup ... the Forger
 Eric Porter ... puk.</s><s>Rodin
 Anton Rodgers ...</s><s>Bernard
 Delphine Seyrig ...</s><s>Colette de Montpellier
 Donald Sinden ...</s><s>Mallinson
 Jean Sorel ...</s><s>Jean Bastien-Thiry
 David Swift ...</s><s>Montclair
 Timothy West ...</s><s>Berthier
 Philippe Léotard ...</s><s>Žandar
 Edward Hardwicke ...</s><s>Charles Calthrop 
 David Kernan ...</s><s>Per Lundquist</s>

<s>Izvori</s>

<s>Vanjske veze</s>

<s>Američki filmovi
Triler filmovi
Špijunski filmovi
Historijski filmovi
Tajne historije</s>

